ASAP ร่วงหนัก 16% สวนโบรกฯชี้กำไรโตต่อเนื่องปี 60-62 แนะซื้อเป้า 9 บ.
ASAP ร่วงหนัก 16% สวนโบรกฯชี้กำไรโตต่อเนื่องปี 60-62 แนะซื้อเป้า 9 บ.โดย ณ เวลา 15.31น. ราคาหุ้นอยู่ที่ระดับ 6.55 บาท หรือ 16.03% ด้วยมูลค่าซื้อขาย 82.93 ล้านบาท 
12 ธ.ค. 2560

ผู้สื่อข่าวรายงานว่า บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ณ เวลา 15.31น. อยู่ที่ระดับ 6.55 บาท หรือ 16.03% ด้วยมูลค่าซื้อขาย 82.93 ล้านบาท ราคาหุ้นปรับตัวลงแรงสวนพื้นฐานกำไรเด่นและโบรกแนะซื้อ

บล.ทิสโก้ ระบุในบทวิเคราะห์ว่า  ASAP รายได้ไตรมาส 3/60 อยู่ที่ 552 ล้านบาท (เพิ่มขึ้น 39% เทียบช่วงเดียวกันของปีก่อน และ 8% เทียบไตรมาสก่อนหน้า) ตามที่และตลาดคาด จากสัญญาการเช่ารถในระยะสั้นและระยะยาวที่เพิ่มขึ้นในพอร์ตของ ASAP อัตรากำไรขั้นต้นอยู่ที่ 22.1% จากเดิมที่ 20.8% เทียบช่วงเดียวกันของปีก่อน และ 21% เทียบไตรมาสก่อนหน้า จากอัตราการใช้ประโยชน์ที่เพิ่มขึ้นจากสัญญาการเช่าระยะสั้นที่เพิ่มขึ้น จากทั้งลูกค้าเดิมและลูกค้าใหม่ คาดว่าการให้เช่ารถระยะสั้นสำหรับธุรกิจจะถึงจุดคุ้มทุนในปี 61
ในขณะเดียวกัน SG&amp;A ต่อยอดขายเพิ่มขึ้นเป็น 7.4% ในช่วงไตรมาส 3/60 เทียบกับ 5.4% เทียบช่วงเดียวกันของปีก่อน และ 5.9% เทียบไตรมาสก่อนหน้า จากต้นทุนด้านพนักงานที่เพิ่มขึ้น และค่าใช้จ่ายด้านการตลาด เพื่อสนับสนุนการขยายกิจการ
คงประมาณการปี 60-62 โดยมีผลประกอบการ 162 ล้านบาท, 210 ล้านบาท และ 295 ล้านบาทในปี 2017-19F ซึ่งได้สะท้อนผลของการบันทึกกลับภาษีจากการลงทุนช่วง 5 ปีทางบัญชีแล้ว
แนะนำ “ซื้อ” ราคาเป้าหมาย 9.60 บาท/หุ้น อิง PER 30.2 เท่า มาจาก PEG ที่ 1 เท่า และส่วนลด 20% โดยใช้ CAGR 4 ปีที่ 37.8% โดยมีความเสี่ยงในเชิงลบคือ การประเมินมูลค่ารถที่ต่ำกว่าคาดเมื่อหมดสัญญาเช่า, รายได้จากการขายรถมือ 2 ที่ต่ำกว่าคาด และการพึ่งพาผู้กระจายสินค้าเพียงรายเดียว